ΠΕΡΙΠΤΩΣΗ ΧΡΗΣΗΣ : Δημιουργία και επεξεργασία δωματίου

Κατά την είσοδό του στην εφαρμογή ο χρήστης αρχικοποιεί ένα βασικό προσχέδιο στο χώρο. Αυτός ο χώρος αποτελεί είτε δωμάτιο είτε ολοκληρωμένο σπίτι. Ο χρήστης έχει τη δυνατότητα να επεξεργαστεί το δωμάτιο που αρχικοποίησε, προσθέτοντας ή αφαιρώντας χώρο σε αυτό. Στόχος είναι η απεικόνιση του χώρου με σκοπό τη προσθήκη ηχητικού και ηχοαπορροφητικού εξοπλισμού σε αυτόν.

ΒΑΣΙΚΗ ΡΟΗ :

1. Το σύστημα εμφανίζει στην οθόνη παράθυρο ζητώντας το μήκος και πλάτος του δωματίου.
2. Ο χρήστης εισάγει τις διαστάσεις.
3. Το σύστημα ελέγχει οτι οι καταχωρημένες τιμές είναι θετικές και μεγαλύτερες του 0.
4. Το σύστημα από το σημείο με συντεταγμένες [0,0] επιμηκύνει το πλάτος(width) και το μήκος(length) κατά όσα κουτάκια δοθούν ως διαστάσεις από τον χρήστη. Κάθε κουτάκι αποτελεί μία μονάδα μέτρησης του χώρου(πχ 1 κουτάκι=1 τετραγωνικό μέτρο). Στη συνέχεια εμφανίζει το δημιουργημένο δωμάτιο στην οθόνη σχεδίασης της εφαρμογής.
5. Το σύστημα εμφανίζει το χώρο του δωματίου στην οθόνη επιδεικνύοντας τις πιθανές τοποθεσίες ηχητικού εξοπλισμού και επίπλων με λευκό χρώμα.
6. Ο χρήστης επιλέγει τα σημεία που επιθυμεί να αφαιρέσει από το χώρο ως πιθανές τοποθεσίες αντικειμένων.
7. Το σύστημα χρωματίζει αυτά τα σημεία με μπλε χρώμα. Τα σημεία αυτά αποτελούν περιοχές του δωματίου με δεσμευμένο χώρο. Το σύστημα εμφανίζει το χώρο του δωματίου στην αρχική οθόνη.

ΕΝΑΛΛΑΚΤΙΚΗ ΡΟΗ : ΑΡΝΗΤΙΚΕΣ ΤΙΜΕΣ ΔΙΑΣΤΑΣΕΩΝ

2.1. Το σύστημα ελέγχει οτι κάποια ή όλες οι τιμές των διαστάσεων είναι αρνητική.

2.2. Εμφανίζεται σχετικό μήνυμα λάθους.

2.3. Επιστρέφουμε στο βήμα 2 της βασικής ροής.

ΕΝΑΛΛΑΚΤΙΚΗ ΡΟΗ : ΤΡΟΠΟΠΟΙΗΣΗ ΔΙΑΣΤΑΣΕΩΝ

4.1. Ο χρήστης επιλέγει τη τροποποίηση διαστάσεων του χώρου.

4.2. Το σύστημα εμφανίζει το χώρο στην αρχική οθόνη.

ΕΝΑΛΛΑΚΤΙΚΗ ΡΟΗ : ΔΕΣΜΕΥΜΕΝΗ ΠΕΡΙΟΧΗ

6.1. Ο χρήστης επιλέγει κάποιο σημείο του χώρου ως πιθανή τοποθεσία αντικειμένου.

6.2. Το σύστημα ενημερώνει τον χρήστη πως το σημείο που επέλεξε αποτελεί δεσμευμένη περιοχή του δωματίου.

6.3. Επιστρέφουμε στο βήμα 6 της βασικής ροής.